Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: a 26/1999. (VII. 6.) OM rendelethez
Paragraph Index: 911

1. A képzési cél A képzés célja zenei ismeretekkel rendelkező pedagógusok továbbképzése, akik alkalmasak és képesek az óvodáskorú kisgyermekek magas szintű zenei nevelésére, továbbá az óvodán kívüli zenei foglalkozások vezetésére. A korábban alapképzésben megszerzett korszerű általános pedagógiaipszichológiai és szakmai műveltségük birtokában a szakirányú továbbképzés során elmélyítik zenei ismereteiket, valamint elsajátítják a 3—7 éves gyerekek zenei tehetségfejlesztésének speciális feladatait. Cél, hogy a képzés eredményeként az óvodáskorú gyermekek zenei nevelését végző pedagógusok olyan ismeretek, módszerek eszközök birtokába jussanak, amelyekkel biztosabb alapokon tudják azonosítani, kiválasztani a tehetséges gyerekeket, a fejlesztés során számukra felvetődő speciális problémák megoldásához szakszerű segítséget tudnak nyújtani, képesek lesznek a komplex művészeti nevelésre, a gyermeki kreativitás kibontakoztatására, a harmonikus életvitelre.

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes